Document ID: 32004R1107

KOMISIJAS REGULA (EK) Nr. 1107/2004
(2004. gada 11. jūnijs),
ar ko groza Regulu (EK) Nr. 708/98 attiecībā uz intervences trešās daļas maksimālajiem daudzumiem 2003./2004. saimnieciskajā gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju (1), un jo īpaši tās 8. panta b) apakšpunktu,,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (2), un jo īpaši tās 32. panta 2. un 3. punktu,
tā kā:
(1)
Nosacījumi, ar kādiem intervences aģentūras pārņem nelobītus rīsus, ir noteikti Komisijas 1998. gada 30. marta Regulā (EK) Nr. 708/98, ar ko nosaka kārtību, kādā intervences aģentūras pārņem nelobītus rīsus, kā arī piemērojamos koriģējošos daudzumus, cenu paaugstinājumus un samazinājumus (3).
(2)
Ar Regulu (EK) Nr. 1785/2003 daudzumiem, ko intervences aģentūras var iegādāties no 2004. gada 1. aprīļa līdz 31. jūlijam, ir noteikts ierobežojums līdz 100 000 tonnām. Šos daudzumus var mainīt, pamatojoties uz novērtējumu, kas atspoguļo stāvokli tirgū.
(3)
Izrādās, ka vairākās dalībvalstīs intervencei piedāvātie daudzumi ievērojami pārsniedz daudzumus, kas norādīti Regulas (EK) Nr. 708/98 IV pielikumā. Tādējādi, ņemot vērā iepriekšminētajā novērtējumā atspoguļoto tirgus stāvokli, šie daudzumi ir jāpalielina par 45 000 tonnām un jāmaina intervences trešās daļas maksimālie daudzumi 2003./2004. saimnieciskajā gadā.
(4)
Attiecīgi ir jāgroza Regula (EK) Nr. 708/98.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 708/98 IV pielikuma ailē ar nosaukumu “3. daļa” skaitli “0” aizstāj ar skaitli “45 000”.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 11. jūnijā

Labels: 3
17